CELEX: 62018CN0069
Language: sk
Date: 2018-02-01 00:00:00
Title: Vec C-69/18: Žaloba podaná 1. februára 2018 – Európska komisia/Slovinská republika

30.4.2018   
            
            
               SK
            
            
               Úradný vestník Európskej únie
            
            
               C 152/13
            
         Žaloba podaná 1. februára 2018 – Európska komisia/Slovinská republika
   (Vec C-69/18)
   (2018/C 152/14)
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: H. Støvlbæk, G. von Rintelen, M. Žebre)
   
      Žalovaná: Slovinská republika
   
      Návrhy žalobkyne
   
   
               —
            
            
               Určiť, že Slovinská republika si tým, že neprijala najneskôr do 17. júna 2016 všetky zákony a iné právne predpisy potrebné na prebratie smernice Európskeho parlamentu a Rady 2014/56/EÚ zo 16. apríla 2014, ktorou sa mení smernica 2006/43/ES o štatutárnom audite ročných účtovných závierok a konsolidovaných účtovných závierok (Ú. V. EÚ L 158, 2014, s. 196), alebo v každom prípade tým, že neinformovala Komisiu o týchto ustanoveniach, nesplnila povinnosti, ktoré jej vyplývajú z článku 2 uvedenej smernice,
            
         
               —
            
            
               uložiť Slovinskej republike platenie penále vo výške 7 986,60 eur za každý deň odo dňa vyhlásenia rozsudku, ktorý sa má vydať v prejednávanej veci,
            
         
               —
            
            
               zaviazať Slovinskú republiku na náhradu trov konania.
            
         
      Žalobné dôvody a hlavné tvrdenia
   
   Podľa článku 2 smernice Európskeho parlamentu a Rady 2014/56/EÚ zo 16. apríla 2014, ktorou sa mení smernica 2006/43/ES o štatutárnom audite ročných účtovných závierok a konsolidovaných účtovných závierok, mala Slovinská republika prijať a uverejniť ustanovenia potrebné na dosiahnutie súladu s touto smernicou najneskôr do 17. júna 2016. Keďže do uvedeného dňa Slovinská republika neinformovala Komisiu o prebratí všetkých ustanovení uvedenej smernice, Komisia rozhodla obrátiť sa na Súdny dvor.
   Vo svojej žalobe Komisia navrhuje, aby Súdny dvor uložil Slovinskej republike platenie denného penále vo výške 7 986,60 eur. Pri výpočte tejto sumy Komisia zohľadnila závažnosť a dĺžku trvania porušenia práva Únie, ako aj odrádzajúci účinok zohľadňujúci platobnú schopnosť Slovinskej republiky ako členského štátu.
   Lehota na prebratie smernice uplynula 17. júna 2016.